**PÁLYÁZATI FELHÍVÁS MNB KIVÁLÓSÁGI ÖSZTÖNDÍJRA**

Felhívom a **Gazdálkodási Kar** hallgatóinak figyelmét, hogy a vonatkozó szabályzat alapján pályázatot nyújthatnak be ***MNB kiválósági ösztöndíjra*** (továbbiakban: Ösztöndíj) ***a 2020/2021 tanév 2. félévére.***

**Támogatni kívánt szakok:**

* Alapképzésen: Gazdálkodási és menedzsment, Pénzügy és számvitel

Azon hallgatók pályázhatnak, akik az alábbi feltételeknek megfelelnek:

1. a fent felsorolt (támogatni kívánt) alap- és mesterszakok nappali munkarendű, aktív hallgatói jogviszonnyal rendelkező állami ösztöndíjas vagy önköltséges finanszírozási formában tanuló hallgatói,
2. legalább két félévet teljesítettek és az utolsó két aktív félévben legalább 54 kreditet megszereztek,
3. akik a szakon előírt mintatanterv összes kreditjeinek időarányosan legalább 90 %-át teljesítették,
4. az előző két egymást követő, lezárt, aktív félév átlagában a megszerzett érdemjegyek kreditekkel súlyozott számtani átlaga legalább 4,00 és a legutóbbi két aktív félévben tudományos, illetve egyéb szakmai munkát végeztek, továbbá
5. vállalják, hogy az MNB által rendezett Kiválósági oklevél átadó konferencián személyesen megjelennek (a részvételt vagy távolmaradást a következő évi pályázat elbírálása során figyelembe veheti az egyetem).

A beérkezett pályázatok értékelésekor 70 %-ban a tanulmányi teljesítményt, 20 %-ban a tudományos tevékenységet (publikáció, tudományos diákköri dolgozat, nemzetközi és hazai versenyeken való részvétel és szakkollégiumi tevékenység), 10 %-os arányban a közéleti, közösségi tevékenységet vesszük figyelembe.

Az Ösztöndíj 2021 márciustól egy félévre, azaz maximum 5 hónapra jár (március-június hónapokra), összege 40.000,- Ft havonta. Amennyiben a hallgató jogviszonya megszűnik vagy szünetel, számára az ösztöndíj tovább nem folyósítható. Az Ösztöndíjat elnyert hallgató nem zárható ki a Nemzeti Felsőoktatási Ösztöndíj és a tanulmányi ösztöndíj támogatásából.

**Pályázni a Neptunban megtalálható GTK – MNB kérvény benyújtásával lehet.**

***A pályázat benyújtásának kezdete: 2021. március 09. vége: 2021. március 17. 22:00.***

A pályázatok elbírálásának rendjét és feltételeit a Gazdaságtudományi Kar, a Gazdálkodási Kar és az MNB közösen állapítja meg, melyeket a mellékletek tartalmaznak.

Veszprém, 2021. március 08.

Dr. Németh István

Dékán

**1. sz. melléklet - Pályázati igazolhatóság**

*A tevékenységek igazolhatóságát az alábbiakban részletezzük, azok elektronikus másolatát mellékletként kérjük a pályázathoz csatolni.*

1. **Tudományos tevékenységek**
   1. Intézményi/országos TDK konferencia:az oklevél, illetve a témavezető igazolása.
   2. Nemzetközi részvételű/országos/helyi szakmai jellegű verseny: az oklevél, illetve a témavezető, vagy a tanszékvezető, vagy az intézetigazgató igazolása.
   3. Szakkollégiumi tagság: a kollégium szeniorjának igazolása a tagságról. Szakkollégiumi szenior esetében a kollégiumi referens igazolása.
   4. Kutatásban, projektmunkában való részvétel: a kutatás, projekt vezetőjének igazolása, a kutatási projekt megnevezésével.
2. **Publikációs tevékenység**
   1. Magyar nyelvű tudományos előadás: a prezentáció és/vagy a poszter másolata, illetve a témavezető, vagy a tanszékvezető, vagy az intézetigazgató igazolása.
   2. Idegen nyelvű tudományos előadás: a prezentáció és/vagy a poszter másolata, illetve a témavezető, vagy a tanszékvezető, vagy az intézetigazgató igazolása.
   3. Magyar nyelvű tudományos publikáció: a publikáció másolata, illetve a témavezető, vagy a tanszékvezető, vagy az intézetigazgató igazolása.
   4. Idegen nyelvű tudományos publikáció: a publikáció másolata, illetve a témavezető, vagy a tanszékvezető, vagy az intézetigazgató igazolása.
3. **Közéleti tevékenység**
   1. PEHÖK tisztségviselő:a mindenkori PEHÖK elnök igazolása arról, hogy a pályázó az adott tisztséget betöltötte legalább 3 hónapig folyamatosan.
   2. Kollégiumi tisztségviselő:az Egyetemi Kollégiumi Iroda igazolása a tisztségről.
   3. Tanszéki, kari demonstrátor:a tanszékvezető vagy a dékáni titkárság igazolása.
   4. Kiemelkedő társadalmi, kulturális tevékenység: a részvételért vagy helyezésért kapott oklevél, az érintett szervezet vezetője illetve az Egyetem közművelődési titkára által kiadott igazolás a tevékenységről.
   5. Kiemelkedő civil társadalmi tevékenység: a civil szervezet vezetőjének igazolása a végzett tevékenységről.
   6. Eredményes, kiemelkedő sporttevékenység:a helyezésért vagy részvételért kapott emléklap/oklevél, illetve a Testnevelési Tanszék vezetőjének vagy sportklub vezetőjének igazolása.

**2. sz. melléklet - Pályázati értékelés**

**1. Tanulmányi teljesítmény max. 70 pont**

* 1. Tanulmányi átlag (maximum 60 pont)

A pontok számítása az adott félév kredittel súlyozott átlaga alapján történik.

A pontszám az alábbiak szerint kerül meghatározásra: (a súlyozott tanulmányi átlag - 4,00) \* 60

Súlyozott tanulmányi átlag számítása: ∑ (kredit X érdemjegy) / ∑ teljesített kredit

* 1. Nyelvvizsgák (maximum 10 pont)

Az Elektronikus Tanulmányi Rendszerben bejegyzett, akkreditált nyelvvizsgák után járó pontok.

Első középfokú „C” nyelvvizsga…………………………………………………………………...2 pont

Első felsőfokú „C” nyelvvizsga (amennyiben eltér a középfokútól) vagy középfokú „C” szakmai nyelvvizsga………………………………………………………………………………………....3 pont

Minden egyes további nyelvből tett vizsga estében:

Középfokú „A” vagy „B” nyelvvizsga………………………………………………………….…4 pont

Középfokú „C” nyelvvizsga…………………………………………………………….…………6 pont

Felsőfokú „A” vagy „B” nyelvvizsga………………………………………………….…………..8 pont

Felsőfokú „C” nyelvvizsga…………………………………………………………….………….10 pont

Anyanyelvtől eltérő nyelven folytatott felsőfokú tanulmányok során lezárt minimum két félév….2 pont

**2. Tudományos-szakmai tevékenység max. 20 pont**

*Dolgozatonként a legjobb eredmény számítható be!*

* 1. OTDK és egyéb versenyek alapján: maximum 10 pont

(Egy kutatásról készült dolgozat csak egyszer számít, a kedvezőbb pontozással)

OTDK 1. díj: 10 pont

OTDK 2. díj: 9 pont

OTDK 3. díj, ill. kari TDK 1. díj: 8 pont

OTDK dicséret (különdíj),ill. kari TDK 2. díj: 7 pont

OTDK részvétel,ill. kari TDK 3. díj: 5 pont

Kari dicséret: 3 pont

TDK dolgozat beadása: 2 pont

Más nemzetközi, rangos országos, egyetemi, kari, szakterületi versenyeken

elért eredmény (a szakfelelős javaslata alapján)… max. 5 pont

A középiskolai tanulmányok alatt elért versenyeredményekért nem jár pont.

* 1. Szakmai publikációk, valamint további szakmai és szakmai közéleti tevékenység alapján: maximum 10 pont

Publikációnként a publikáció ismeretében:

Idegen nyelvű lektorált szakmai folyóirat 5 pont

Magyar nyelvű lektorált szakmai folyóirat 3 pont

Egyéb, nem lektorált szakmai folyóirat idegen nyelven,magyar nyelven,

vagy tudományos ismeretterjesztő cikk, recenzió,szakfordítás 1 pont

(max. összesen 3 pont)

Nemzetközi konferencián előadás vagy poszter 5 pont

Magyar nyelvű konferencián, ankéton előadás vagy poszter

(kivéve TDK, OTDK) 3 pont

Könyvfejezet idegen nyelven 5 pont

Könyvfejezet magyar nyelven 3 pont

* 1. További szakmai tevékenység maximum 3 pont

Kutatás, részvétel kutatócsoportban 2 pont

Hagyományos módon nem publikálható, szakmai eredményt létrehozó kutatásban (például szabadalom, sikeres termékfejlesztés) való részvétel 2 pont

Szakkollégiumi tagság (tagságonként) 2 pont

**3. Közéleti tevékenység max. 10 pont**

Választott egyetemi, kari, ill. kollégiumi testület tagja 5 pont

Kiemelkedő társadalmi, kulturális tevékenység 5 pont

Kiemelkedő civil társadalmi tevékenység 5 pont

Eredményes, kiemelkedő sporttevékenység 3 pont

Kari, tanszéki demonstrátor………………………………………………………………………….4 pont

**3. sz. melléklet – Pályázati igazolás**

Jelen igazolás a Pannon Egyetem Gazdálkodási Kar *Magyar Nemzeti Bank Kiválósági Ösztöndíj* 2020/21. tanév 2. félévére pályázati felhívás tevékenységigazolására került kiállításra.

**Igazolást kérő hallgató adatai:**

* név:
* neptun-kód:
* képzés:

**Igazolást kiadó személy adatai:**

* név:
* szervezeti egység:
* beosztás:

Ezúton igazolom a fent említett hallgató eredményét az alábbi tevékenység(ek)ben:

Kelt.:

Aláírás